Intrarea Italiei în Primul Război Mondial și ofensiva italiană de pe Isonzo, din 23 iunie 1915, au implicat transferul pe frontul italian a unei mari părți a unităților austro-ungare și respectiv, dizolvarea Armatei a 3-a austro-ungară care ocupa zona situată la sud de cea a Grupului de Armate Mackensen. Armata a 2-a austro-ungară (generalul Eduard von Böhm-Ermolli) a fost apoi atașată grupului de armate Mackensen. Cartierul General al grupului de armate s-a mutat la Rava-Ruska (30 iunie 1915). Ulterior, în cadrul regrupării care a avut loc în vederea , Armata a 2-a austro-ungară, care urma să avanseze înspre est față de restul grupului, orientat spre nord, a intrat în componența Armatei de Bug (condusă de generalul Alexander von Linsingen, formată din mari unități germano-austro-ungare și creată la 8 iulie. Noua armată, subordonată tot lui Mackensen, urma să acopere flancul drept al Armatei a 11-a germane. Puțin mai târziu, Armata 1 austro-ungară a fost inserată între Armata a 2 -a austro-ungară și Armata a 11-a germană.